(4) 另见wáng
康熙字典
王【午集上】【玉部】康熙筆画:5画部外筆画:0画
《廣韻》《集韻》《韻會》
雨方切,音徨。《廣韻》大也,君也,天下所法。《正韻》主也,天下歸往謂之王。《易·坤卦》或從王事。
又《隨卦》王用享于西山。《書·洪範》無偏無黨,王道蕩蕩。《詩·小雅》宜君宜王。《註》君,諸侯也。王,天子也。按秦漢以下,凡諸侯皆稱王,天子伯叔兄弟分封于外者亦曰王。
又諸侯世見曰王。《詩·商頌》莫敢不來王。《箋》世見曰王。
又凡尊稱亦曰王。《爾雅·釋親》父之考爲王父,父之妣爲王母。
又法王,象王,皆佛號。《華嚴偈》象王行處落花紅。《岑參詩》况値廬山遠,抽簪禮法王。《註》法王,佛尊號也。
又姓。
又《諡法》仁義所往曰王。
又王屋,山名。《書·禹貢》至于王屋。《疏》正義曰:王屋在河東垣縣東北。
又弓名。《周禮·冬官考工記》弓人,往體寡,來體多,謂之王弓之屬。
又王連,遠志也。見《博雅》夫王,芏草也。見《爾雅·釋草疏》。
又王鴡,鳥名。《爾雅·釋鳥》鴡鳩,王鴡。《註》鵰類,今江東呼之爲鶚。
又王鮪,魚名。《周禮·天官·人》春獻王鮪。《註》王鮪,鮪之大者。
又蛇名。《爾雅·釋魚》蟒,王蛇。《註》蟒,蛇最大者,故曰王蛇。
又蟲名。《爾雅·釋蟲》王蛈蜴。註:卽螲蟷,似䵹鼄,在穴中,有蓋。今河北人呼蛈蜴。《博雅》虎,王蝟也。
又《廣韻》《集韻》《韻會》《正韻》
于放切,音旺霸王也。《正韻》凡有天下者,人稱之曰王,則平聲。據其身臨天下而言曰王,則去聲。《詩·大雅》王此大邦。《箋》王,君也。《釋文》王,于况反。《前漢·高帝紀》項羽背約而王君王於南鄭。《師古註》上王字,于放反。
又《廣韻》盛也。《莊子·養生主》神雖王,不善也。《註》謂心神長王。《釋文》王,于况反。
又音往。《詩·大雅》昊天曰明,及爾出王。《傳》王,往也。《朱註》音往。〇按王本古文玉字。註詳部首。
说文解字

说文解字

王【卷一】【王部】
天下所歸往也。董仲舒曰:“古之造文者,三畫而連其中謂之王。三者,天、地、人也,而參通之者王也。”孔子曰:“一貫三爲王。”凡王之屬皆从王。
,古文王。李陽冰曰:“中畫近上。王者,則天之義。”雨方切

说文解字注

(王)天下所歸往也。見白虎通。王往曡韵。董仲舒曰。古之造文者。三畫而連其中謂之王。三者、天地人也。而參通之者、王也。見春秋䋣露。引之說字形也。韋昭注國語曰。參、三也。孔子曰。一貫三爲王。又引孔子語證董說。凡王之屬皆从王。雨方切。十部。
(
)古文王。